avanti und schrybe

schrybe schrybe

mit finger und füess und fäcken und füür

ganz zoberscht im chopf und zunderscht im schlaf

ässen und trinken und schrybe

uf fätze i d’hirni a d’hüser i schnee

schrybe schrybe

mit pinsel und sänkblei mit sex und logistik

mit däm wo isch gsi und däm wo no chunt

avanti und schrybe

bärguuf und bachab

jahruus und fäld-y

was läbt und was schtirbt und trummlen und rose –

ds farbband verrouchnet

d’wörter verbrönne:

s’isch glych

s’isch glych und avanti –

d’wält isch no gross

und ds läbe meh als mer wüsse

Kurt Marti